**termeniI principali NEGOCIAȚI („Termenii”)**

*privind încetarea contractului de management încheiat între Holde Agri Invest S.A. și Holde Agri Management S.R.L. la data de 22 septembrie 2018 („****Contractul de Management****”)*

|  |  |
| --- | --- |
| **Părți** | 1. HOLDE AGRI INVEST S.A. („HAI”); 2. HOLDE AGRI MANAGEMENT S.R.L. („HAM”); și 3. Liviu Gabriel Zăgan,   (fiecare în mod individual „**Partea**”, iar în mod colectiv, „**Părțile**”). |
| **Obiect** | Încetarea Contractului de Management, în următorii termeni principali[[1]](#footnote-2):   * + - * 1. plata unei sume în valoare totală de 11.246.667 RON de către HAI către HAM cu titlu de taxă de încetare a Contractului de Management;         2. HAI nu va datora HAM nicio altă sumă cu titlu de remunerație, bonus sau penalitate corespunzătoare oricărei perioade înainte sau de după încetarea Contractului de Management, cu excepția sumei la care se face referire la punctul ‎i de mai sus;         3. stingere a obligației de plată a sumei la care se face referire la punctul ‎i de mai sus va putea avea loc prin conversia sumei respective în acțiuni ordinare ale HAI, la un preț per acțiune ce va fi determinat prin raportare la prețul de subscriere aferent ofertelor publice/ plasamentelor private desfășurate de HAI în cadrul cărora se va efectua conversia (inclusiv, dar fără a se limita la, în contextul admiterii sale la tranzacționare pe o piață reglementată) („**Evenimentele de Lichiditate**”), și având în vedere un calendar agreat de părți în acest sens, dar în toate cazurile într-un termen de maximum trei (3) ani de la data prezentului. În această perioadă, HAI va organiza cu bună-credință minim două Evenimente de Lichiditate în vederea conversiei, stabilind prețul de subscriere în cadrul acestora ținând cont de condițiile de piață aplicabile la momentul respectiv. HAI va emite astfel acțiuni ordinare noi, iar o astfel de alocare va constitui o plată integrală a sumei relevante. În caz contrar, după expirarea termenului de trei (3) ani și în lipsa organizării a minimum două (2) Evenimente de Lichidate, HAI va efectua plata sumei prevăzute la punctul i. de mai sus în numerar. În cazul în care titularii creanței sau a unei părți din aceasta nu au convertit creanța prin participarea la Evenimentele de Lichiditate organizate în condițiile de mai sus, creanța se consideră stinsă;         4. HAI își va da acordul expres cu privire la posibilitatea cesiunii/ transferului creanței la care se face referire mai sus de către HAM către actuali sau foști asociați HAM (inclusiv în cadrul oricărei proceduri de reorganizare – inclusiv dizolvare HAM); și         5. termenii actului de încetare privind Contractul de Management vor cuprinde expres mențiunea că aceștia sunt agreați fără nicio admitere a răspunderii din partea părților și că aceștia acoperă în întregime și în mod definitiv oricare și toate pretențiile sau drepturile de acțiune pe care HAM, respectiv HAI le-ar putea avea împotriva celeilalte părți, fie în baza Contractului de Management, oricărui statut sau în alt mod, indiferent dacă respectivele pretenții sunt sau pot fi cunoscute părților sau sunt sau pot fi avute în vedere de acestea la data actului de încetare a Contractului de Management. |
| **Condiții suspensive** | Încetarea Contractului de Management va fi supusă următoarelor condiții suspensive:   * + - * 1. aprobarea de către adunarea generală extraordinară a acționarilor HAI („**AGEA**”) a Termenilor;         2. aprobarea de AGEA a noii structuri de conducere HAI, conform punctului 2 de pe ordinea de zi AGEA;         3. aprobarea de către adunarea generală ordinară a acționarilor HAI („**AGOA**”) a remunerației la nivelul noii structuri de conducere HAI și încheierii contractelor de mandat aferente, conform punctului 4 de pe ordinea de zi AGOA; și         4. aprobarea de către AGOA a planului de acordare de acțiuni către conducerea HAI, conform punctului 6 de pe ordinea de zi AGOA. |
| **Cooperarea între Părți** | Părțile vor întreprinde sau vor avea grijă să se întreprindă toate acțiunile necesare, utile și oportune, inclusiv (dar fără a se limita la) orice acțiuni în vederea înregistrării și aducerii la îndeplinire a hotărârilor AGOA sau AGEA HAI, respectiv a înțelegerilor, acordurilor, contractelor și oricăror alte acte încheiate în conformitate cu acești Termeni. |
| **Legea aplicabilă și jurisdicția** | Orice litigiu sau pretenție care rezultă din încetarea Contractului de Management sau în legătură cu acesta sau cu obiectul ori formarea actului de încetare sus-menționat sau a oricăror înțelegeri, acorduri, contracte și oricăror alte acte încheiate în conformitate cu acești Termeni (inclusiv disputele sau pretențiile necontractuale) vor fi guvernate de și interpretate în conformitate cu legile din România.  Instanțele din București vor avea competența exclusivă de a soluționa orice litigiu sau pretenție care rezultă din sau este în legătură cu cele sus-menționate. |

1. *Termenii principali prezentați mau sus au fost negociați de comitetul de negociere format din acționarii HAI Alexandru - Leonard Leca, Daniela Camelia Nemoianu și Iulian Florentin Cîrciumaru (comitetul de negociere fiind numit și mandatat prin hotărârea adunării generale extraordinare a acționarilor HAI nr. 2 din 27 aprilie 2022).* [↑](#footnote-ref-2)